Eli Sørensen

Eli Groven Sørensen (født 2. januar 1943 i Selbu) er en skuespiller og teater-regissør.

Hun er utdannet skuespiller, og arbeidet som det ved Trøndelag Teater og i Stockholm, inntil hun i 1965 giftet seg og bosatte seg i Selbu. I Selbu har hun vært dramalærer i skolen, drevet barneteatergruppe, deltatt i etableringen av Kalvåa friluftsteater og regissert flere oppsetninger der siden 1983. 

Hennes fremste innsats er som regissør/instruktør og inspirator for en lang rekke teateroppsetninger både i Sør og Nord-Trøndelag; både rene amatørteateroppsetninger, og blandede oppsetninger med amatører og profesjonelle, hvorav den mest kjente er Karolinernes hærtog i Tydal. 

Hun mottok Sør-Trøndelag fylkes kulturpris i 1995, og har mottatt flere andre priser. Hun var den første som mottok Peter Bergs innsatspris, som hedrer personer som har gjort en fremragende innsats for revy- og teatergrupper i Norge, i 2001.

 Referanser 

Kategori:Norske skuespillere
Kategori:Norske sceneinstruktører
Kategori:Skuespillere ved Trøndelag Teater
Kategori:Kultur i Trøndelag
Kategori:Personer fra Selbu kommune